title: Решение (ЕС) 2017/1677 на Европейския парламент от 27 април 2017 година относно приключването на сметките на Европейския орган за застраховане и професионално пенсионно осигуряване за финансовата 2015 година

text:
               29.9.2017

               BG

               Официален вестник на Европейския съюз

               L 252/242

         РЕШЕНИЕ (ЕС) 2017/1677 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейския орган за застраховане и професионално пенсионно осигуряване за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за застраховане и професионално пенсионно осигуряване за финансовата 2015 година,

               —

               като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2015 година, придружен от отговора на Органа (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Органа във връзка с изпълнението на бюджета за финансовата 2015 година (05873/2017 — C8-0073/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (4), и по-специално член 64 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A8-0101/2017),

               1.

               одобрява приключването на сметките на Европейския орган за застраховане и професионално пенсионно осигуряване за финансовата 2015 година;

               2.

               възлага на своя председател да предаде настоящото решение на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 107.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 48.

      (5)  ОВ L 328, 7.12.2013 г., стр. 42.


title: Решение на Европейската централна банка от 12 октомври 1999 година относно Процедурния правилник на Изпълнителния съвет на Европейската централна банка (ЕЦБ/1999/7)

text:
Важна правна забележка

|

32000D0007(01)

Официален вестник n° L 314 , 08/12/1999 стр. 0034 - 0035

		19991012Решение на Европейската централна банкаот 12 октомври 1999 годинаотносно Процедурния правилник на Изпълнителния съвет на Европейската централна банка(ЕЦБ/1999/7)(1999/811/ЕО)ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Процедурния правилник на Европейската централна банка, и по-специално членове 8 и 24 от него;като има предвид, че за да се гарантира, че решенията на ЕЦБ могат да се приемат от Изпълнителния съвет по всяко време, е необходимо да се регламентира режимът за приемане на решения посредством телеконферентна връзка и режима за делегиране на правомощия, като и за двата режима се запазва принципът на колективната отговорност на Изпълнителния съвет,РЕШИ:Член 1ДопълнителностНастоящото решение допълва Процедурния правилник на Европейската централна банка. Термините в настоящото решение носят значението, което имат в Процедурния правилник на Европейската централна банка.Член 2Участие в заседанията на Изпълнителния съвет1. Председателят определя един член от персонала на Европейската централна банка (ЕЦБ) за секретар. Секретарят отговаря за организирането на заседанията на Изпълнителния съвет и изготвя протоколи от тях.2. В отсъствието на председателя и заместник-председателя Изпълнителният съвет се председателства от този член на Изпълнителния съвет, който е най-старши по длъжност, а в случай че двама или трима членове са равни по длъжност — и по възраст.3. Изпълнителният съвет може да кани членове на персонала на ЕЦБ да участват на неговите заседания.Член 3Дневен ред и протоколи1. Изпълнителният съвет приема дневен ред за всяко заседание. Председателят изготвя предварителен дневен ред, който по правило се изпраща, заедно със съответните документи, до членовете на Изпълнителния съвет най-малко два работни дни преди съответното заседание, освен в извънредните случаи, когато председателят действа по най-подходящ с оглед на обстоятелствата начин.2. Протоколите от заседанията на Изпълнителния съвет се представят за одобрение на членовете на Изпълнителния съвет на следващото им заседание (или ако е необходимо по-рано, чрез писмена процедура) и се подписват от председателя.Член 4Телеконферентна връзка1. По искане на председателя Изпълнителният съвет може да взема решения посредством телеконферентна връзка, освен ако най-малко двама членове на Изпълнителния съвет не направят възражение. За вземане на решения посредством телеконферентна връзка се изискват особени обстоятелства. Председателят определя естеството на тези обстоятелства, като членовете на Изпълнителния съвет могат да поискат да бъдат предварително уведомени както относно телеконференцията, така и относно въпроса, по който ще се взема решение.2. Решението на председателя относно особените обстоятелства и решенията, приети от Изпълнителния съвет чрез телеконферентна връзка, се вписват в протоколите от заседанията на Изпълнителния съвет.Член 5Делегиране на правомощия1. Изпълнителният съвет може да упълномощи един или двама от своите членове, да предприеме/ат, от негово име и под негов надзор, точно определени управленски или административни мерки, включително използването на инструменти за подготвяне на решение, което се приема колективно от членовете на Изпълнителния съвет на по-късен етап, и инструменти за изпълнение на окончателни решения на Изпълнителния съвет.2. Изпълнителният съвет може също така да възложи на един или повече от своите членове, със съгласието на председателя, да приемат i) окончателния текст на инструмент по смисъла на член 5, параграф 1, при условие че съдържанието на тези инструменти е било определено при обсъждане, и/или ii) окончателни решения, където делегирането включва ограничени и ясно определени изпълнителни правомощия, чието упражняване подлежи на строг контрол съгласно обективни критерии, установени от Изпълнителния съвет.3. Делегирането на правомощия и решенията, приети по реда на член 5, параграфи 1 и 2, се вписват в протоколите от заседанията на Изпълнителния съвет.4. Правомощията, делегирани по този начин, могат да бъдат пределегирани единствено по реда на и когато е налице конкретна разпоредба в този смисъл в съответното решение.Член 6ПубликуванеНастоящото решение се публикува в Официален вестник на Европейските общности.Съставено във Франкфурт на Майн на 12 октомври 1999 година.Председател на ЕЦБWillem F. Duisenberg--------------------------------------------------


title: Решение на Комисията от 19 декември 2012 година за изменение на решението от 30 юли 2010 г. във връзка с неговата приложимост и състава на Форума на високо равнище за подобряване на функционирането на веригата на предлагането на храни

text:
               21.12.2012

               BG

               Официален вестник на Европейския съюз

               C 396/17

         РЕШЕНИЕ НА КОМИСИЯТА
   от 19 декември 2012 година
   за изменение на решението от 30 юли 2010 г. във връзка с неговата приложимост и състава на Форума на високо равнище за подобряване на функционирането на веригата на предлагането на храни
   2012/C 396/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Решението на Комисията от 30 юли 2010 г. за учредяване на Форум на високо равнище за подобряване на функционирането на веригата на предлагането на храни (1) се прилага до 31 декември 2012 г.

               (2)

               Форумът допринесе за постигането на конкурентоспособност по веригата на стойността в хранително-вкусовата промишленост в ЕС, следейки за изпълнението на препоръките на Групата на високо равнище по въпросите на конкурентоспособността на хранително-вкусовата промишленост и на инициативите, предложени от Комисията в нейното съобщение „По-добре функционираща верига на предлагането на храни в Европа“ (2). Форумът препоръча извършването на още по-целенасочени действия. Тези инициативи трябва да бъдат предмет на последващи действия. Поради това работата на Форума на високо равнище за подобряване на функционирането на веригата на предлагането на храни следва да продължи и след 31 декември 2012 г.

               (3)

               Членството във Форума следва да се отвори и за националните органи от всички държави членки, за да се улесни обменът на добри практики и да се разшири обхватът на Форума. Представителството на частни организации следва да се разглежда на базата на публична покана за представяне на кандидатури, за да се осигури балансирано участие на заинтересованите страни,

         ПРИЕ НАСТОЯЩОТО РЕШЕНИЕ:
   Член единствен
   Решението от 30 юли 2010 г. се изменя, както следва:

               1.

               Член 4 се изменя, както следва:

                           а)

                           Параграф 1 се заменя със следното:
                           „1.   Форумът се състои от максимум 50 члена“.

                           б)

                           Параграф 3 се заменя със следното:
                           „3.   Органите на държавите членки определят свой представител в състава на подготвителната група по член 5, параграф 2.
                           Останалите членове се назначават от генералния директор на ГД „Предприятия и промишленост“ и се избират от организации с опит в областите, посочени в членове 2 и 3, и които са отговорили на поканата за представяне на кандидатури. Тези организации определят своите представители във Форума и в състава на подготвителната група по член 5, параграф 2.
                           Комисията може да отхвърли представител, определен от организация, ако сметне, на базата на основателни съображения, уточнени при учредяването на групата или в правилника на групата, че назначението е нецелесъобразно. В този случай от съответната организация ще бъде поискано да назначи друг представител.“

               2.

               Член 7 се заменя със следното:
               „Член 7
               Приложимост
               Настоящото решение се прилага до 31 декември 2014 г.“

      Съставено в Брюксел на 19 декември 2012 година.

            За Комисията

         Antonio TAJANI

            Заместник-председател

      (1)  ОВ C 210, 3.8.2010 г., стр. 4.

      (2)  COM(2009) 591, 28.10.2009 г.


title: Решение на Европейския парламент от 23 април 2009 година относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел VIII - Европейски омбудсман

text:
               26.9.2009

               BG

               Официален вестник на Европейския съюз

               L 255/89

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел VIII — Европейски омбудсман
   (2009/639/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0423/2008) (2),

               —

               като взе предвид годишния доклад на Европейския омбудсман пред органа по освобождаването от отговорност относно вътрешните одити, осъществени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0156/2009),

               1.

               Освобождава от отговорност Европейския омбудсман във връзка с изпълнението на бюджета за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и на Европейския надзорен орган по защита на данните, и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2007 година, раздел VIII — Европейски омбудсман
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0423/2008) (2),

               —

               като взе предвид годишния доклад на Европейския омбудсман пред органа по освобождаването от отговорност относно вътрешните одити, осъществени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0156/2009),

               1.

               Отбелязва, че през 2007 г. Европейският омбудсман (Омбудсманът) е разполагал с бюджетни кредити за поети задължения в размер на общо 8,2 милиона евро (за 2006 г.: 7,7 милиона евро (6)), при степен на усвояване от 90,48 %, което е под средната стойност за другите институции (93,84 %).

               2.

               Отбелязва, че за периода 2003—2007 г. бюджетните кредити за поети задължения са нараствали редовно от 4,4 милиона евро на 8,2 милиона евро (приблизително +86 %), а длъжностите — от 31 на 57 (+84 %), докато оплакванията са се увеличили от 2 436 на 3 217 (+32 %), а започнатите нови проверки — от 253 на 308 (+22 %); отбелязва още, че броят на длъжностите не е нараствал за втора поредна година.

               3.

               Отбелязва, че Сметната палата е посочила в годишния си доклад, че проверката не е довела до никакви съществени забележки по отношение на Омбудсмана.

               4.

               Отбелязва, че съгласно доклад № 08/03 на вътрешния одитор работата на вътрешния одитор през 2007 г. е показала, че „при условие че бъдат напълно приложени договорените действия […] вътрешното управление на институцията и системите за контрол са ефективни и предоставят разумна гаранция за постигането на последователна основа на целите в областта на контрола“.

               5.

               Напомня, че съгласно доклад № 06/04 на вътрешния одитор до институцията извършеният одит за оценка на съответствието на процедурите за управление и контрол за определяне на индивидуалните права на служителите „не е посочил области на сериозен риск при процедурите за управление и контрол, но е потвърдил, че институцията следва да реши специфични въпроси“; напомня още, че впоследствие между вътрешния одитор и институцията беше договорен план за действие, като крайният срок за неговото прилагане беше определен на 30 септември 2007 г.; приветства заключенията на одита за проследяване, извършен през м. декември 2007 г., съгласно който всички точки, договорени в плана за действие, относно управлението на индивидуалните права са били изцяло приложени.

               6.

               Отбелязва, че одитът за проследяване на договорения план за действие относно съблюдаването на правилата за възлагане на обществени поръчки показва, че при все че е постигнат напредък, Омбудсманът все още не е изпълнил изцяло двете неизпълнени действия от доклад № 06/03 на вътрешния одитор; насърчава Омбудсманът без отлагане да завърши изпълнението на тези действия, както се предлага в доклада на вътрешния одитор; приветства факта, че въз основа на своите заключения вътрешният одитор е включил одит на процеса на възлагане на обществени поръчки в своята работна програма за 2008 г., като очаква резултатите от този одит за проследяване.

               7.

               Отбелязва, че в предоставената информация от главния оправомощен разпоредител с бюджетни кредити в доклада за дейността през 2007 г. се посочва, че ефикасността на интегрираната рамка за вътрешен контрол на службите на Омбудсмана е била предмет на самооценка отново в началото на 2008 г. и че окончателните заключения посочват като цяло задоволително ниво на изпълнение на стандартите за вътрешен контрол (88 % срещу 85 % през 2006 г. и 74 % през 2004 г.).

               8.

               Отбелязва освен това обаче, че е нужно подобряване на ефективността в някои области (определяне на чувствителни функции, подобряване на планирането и програмирането, показатели за дейността); насърчава Омбудсмана да направи всички необходими усилия за допълнително подобряване на ефективността на рамката за вътрешен контрол на институцията.

               9.

               Отбелязва със задоволство, че новото рамково споразумение за сътрудничество с неопределен срок на действие между Омбудсмана и Парламента, което влезе в сила на 1 април 2006 г., започна да дава резултати през 2007 г.; отбелязва освен това, че това споразумение са отнася до предоставянето на определени административни услуги, в т.ч. сгради, компютърна техника, комуникации, правна помощ, медицински услуги, обучение, писмени и устни преводи.

               10.

               Отправя похвала към Омбудсмана за това, че е продължил своите усилия за развитие на междуинституционални връзки с други органи (в частност Службата за публикации, Европейското училище по администрация и EPSO), както и с Центъра за преводи; отбелязва, че 70 % от оперативните му разходи са били поети като задължение и изразходвани въз основа междуинституционалното сътрудничество.

               11.

               Отбелязва със задоволство успешното прилагане, считано от м. май 2007 г., на реорганизацията на правната служба, която гарантира ефективен мониторинг и неотслабващ темп при обработката на оплакванията и подготовката на решенията.

               12.

               Отбелязва, че съгласно годишния му доклад Омбудсманът е изправен пред по-малко трудности, отколкото през изминалите години, по отношение на назначаването на квалифицирани прависти и голямото текучество на персонала.

               13.

               Приветства приемането на решение от Омбудсмана на 14 декември 2007 г. относно годишната декларация за финансови интереси на Омбудсмана; отбелязва със задоволство, че тази декларация е публикувана на интернет страницата на Омбудсмана.

               14.

               Поздравява Омбудсмана за неговото решение от 2 юни 2008 г. да се присъедини към Междуинституционалното споразумение от 25 май 1999 г. между Европейския парламент, Съвета и Комисията относно вътрешните разследвания на Европейската служба за борба с измамите (OLAF) (7) в приложение на системата, въведена с Регламент (ЕО) № 1073/1999 (8); отбелязва със задоволство, че на същата дата Омбудсманът е взел решение относно реда и условията за вътрешните разследвания във връзка с предотвратяването на измами, корупция и всякакви незаконни дейности в ущърб на интересите на общностите.

               15.

               Отправя искане към Омбудсмана в следващия си доклад за дейността (за финансовата 2008 г.) да включи глава, в която се дава подробен отчет за последващите действия, предприети през годината в резултат на предходните решения за освобождаване от отговорност на Парламента, в това число евентуални обяснения за причините за неизпълнение на препоръките.

               16.

               Отбелязва, че въпреки измененията на Финансовия регламент, неговите правила за процедурите за възлагане все още са изключително тежки за по-малките институции като Европейския омбудсман, по-специално по отношение на търговете за договори за относително малки суми; приканва Комисията, когато извършва предварителната работа по изготвяне на предложения за изменение на Финансовия регламент, да се консултира обстойно с генералния секретар на Европейския омбудсман и неговия секретариат, за да гарантира, че неговите проблеми са взети изцяло предвид в окончателния проект.

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.

      (6)  2005 г.: 7,2 милиона евро.

      (7)  ОВ L 136, 31.5.1999 г., стр. 15.

      (8)  Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (ОВ L 136, 31.5.1999 г., стр. 1).


title: 2007/134/ЕОРешение на Комисията от 2 февруари 2007 година за създаване на Европейски научноизследователски съвет (Текст от значение за ЕИП )

text:
               24.2.2007

               BG

               Официален вестник на Европейския съюз

               L 57/14

      РЕШЕНИЕ НА КОМИСИЯТА

   от 2 февруари 2007 година
   за създаване на Европейски научноизследователски съвет
   (текст от значение за ЕИП)
   (2007/134/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 1982/2006/EО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (1), и по-специално членове 2 и 3 от него,
   като взе предвид Решение 2006/972/EО на Съвета от 19 декември 2006 г. относно специфичната програма „Идеи“ за прилагане на Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (2), и по-специално член 4, параграфи 2 и 3 от него,
   като има предвид, че:

               (1)

               По Седмата рамкова програма специфичната програма „Идеи“ има за цел да подпомогне пионерни изследвания във все още непроучвани области от всички сфери на науката, техниката и академичното познание, извършвани от учени по избрани от тях теми.

               (2)

               В Решение 2006/972/EО се предвижда Комисията да създаде Европейски научноизследователски съвет (наричан по-долу „ЕНС“), чрез който да се прилага специфичната програма „Идеи“.

               (3)

               Съгласно член 4, параграф 3 от Решение 2006/972/EО ЕНС следва да се състои от независим научен съвет (наричан по-долу „научния съвет“), подпомаган от създадена за целта изпълнителна структура.

               (4)

               Научният съвет следва да се състои от най-изтъкнатите учени, инженери и академици, посочени от Комисията и действащи в качеството си на частни лица, независими в своята работа. Той следва да работи съобразно мандата, възложен му в съответствие с член 5 от Решение 2006/972/EО, и изключително в интерес на постигане на научните, технологичните и академичните цели на специфичната програма „Идеи“.

               (5)

               Научният съвет избира самостоятелно генерален секретар, чиито действия са подчинени на научния съвет. Наред с останалото, генералният секретар ще помага на научния съвет при осигуряване на резултатност в отношенията му със създадената за целта изпълнителна структура и с Комисията и при проследяването на ефективното прилагане на неговата стратегия и установени принципи от създадената за целта изпълнителна структура.

               (6)

               Научният съвет следва да работи съгласно принципите на научно превъзходство, самостоятелност, ефективност и прозрачност. Комисията следва да действа като гарант за самостоятелността и почтеността на научния съвет и да осигури неговото правилно функциониране.

               (7)

               Следва да се предвидят правила за разгласяване на информация от членовете на Научния съвет, без да се засягат правилата за сигурност, приложени към Процедурния правилник на Комисията с Решение 2001/844/EО, EОВС, Евратом (3).

               (8)

               Личните данни на членовете на научния съвет се обработват в съответствие с Регламент (EО) № 45/2001 на Европейския парламент и на Съвета от 18 декември 2000 г. за защита на лицата по отношение на обработката на лични данни от институции и органи на Общността и за свободното движение на такива данни (4).

               (9)

               Беше създаден независим експертен комитет на високо ниво, за да се определят учредителните членове на научния съвет. След проведеното широко допитване до научната и академичната общност този комитет направи препоръки, първо, за факторите и критериите, които следва да се прилагат при определяне на членовете на научния съвет, и, второ, за самите учредителни членове.

               (10)

               Следва да бъде създадена специална изпълнителна структура като външна структура под формата на изпълнителна агенция, която да се учреди с отделен акт в съответствие с Регламент (EО) № 58/2003 на Съвета от 19 декември 2002 г. за установяване на статута на изпълнителните агенции, отговарящи за някои задачи по управлението на програмите на Общността (5).

               (11)

               Докато тази изпълнителна агенция бъде създадена и започне да работи, нейните задачи по изпълнението следва да се поемат от създадена специално за целта служба на Комисията.

               (12)

               Отражението на настоящото решение върху бюджета ще бъде разгледано в решението за финансиране в рамките на специфичната програма „Идеи“ и в законодателния финансов отчет от предложението на Комисията за външната структура,

         РЕШИ:
   ГЛАВА 1
   ЕВРОПЕЙСКИ НАУЧНОИЗСЛЕДОВАТЕЛСКИ СЪВЕТ
   Член 1
   Създаване
   Създава се Европейски научноизследователски съвет за периода от датата на влизане в сила на настоящото решение до 31 декември 2013 г. за изпълнение на специфичната програма „Идеи“. Той се състои от научен съвет и създадена за целта изпълнителна структура, както е изложено по-долу.
   ГЛАВА 2
   НАУЧЕН СЪВЕТ
   Член 2
   Създаване
   Учредява се научен съвет.
   Член 3
   Задачи
   1.   На научния съвет следва да бъдат възложени задачите, предвидени в член 5, параграф 3 от Решение 2006/972/EО.
   2.   Научният съвет, inter alia, установява цялостна научна стратегия, взема напълно самостоятелно решенията относно вида изследователска дейност, която да бъде финансирана в съответствие с член 6, параграф 6 от Решение 2006/972/EО, и действа като гарант за качеството на дейността от научна гледна точка. По-конкретно неговите задачи включват установяването на годишна работна програма, създаването на процес на партньорски проверки, както и проследяване и контрол на качеството на изпълнение на специфичната програма „Идеи“, без да се засяга отговорността на Комисията.
   Член 4
   Членство
   1.   Научният съвет се състои от не повече от 22 членове.
   2.   Научният съвет се състои от най-изтъкнати представители на европейската научна общност, притежаващи подходящо експертно познание, осигуряващо разнообразие на научноизследователските области, които действат в качеството на частни лица, независими от политически или други интереси.
   3.   Назначават се учредителните членове на научния съвет, които са избрани въз основа на факторите и критериите, изложени в приложение І и изброени в приложение ІІ.
   4.   Бъдещи членове се назначават от Комисията въз основа на факторите и критериите, изложени в приложение І, и след независима и прозрачна процедура за тяхното определяне, договорена с научния съвет, включваща допитване до научната общност и доклад до Парламента и до Съвета. Назначаването на бъдещи членове се публикува в съответствие с Регламент (EО) № 45/2001.
   5.   Членовете изпълняват своите задачи независимо от всякаква външна намеса. Те информират своевременно Комисията за всеки конфликт на интереси, който може да възпрепятства тяхната обективност.
   6.   Членовете се назначават за мандат четири години с възможност за еднократно подновяване въз основа на ротационна система, която да гарантира приемствеността на работата на научния съвет. Въпреки това е възможно назначаване за период, по-кратък от максималния мандат, за да се позволи поетапна ротация на членството. Членовете остават на работа, докато не бъдат сменени или не изтече мандатът им.
   7.   При подаване на оставка от член или изтичане на мандат, който не подлежи на подновяване, Комисията назначава нов член.
   8.   При извънредни обстоятелства, за да се запази целостта и/или приемствеността на научния съвет, Комисията може да прекрати по своя собствена инициатива мандата на някой член.
   9.   Членовете на научния съвет не получават възнаграждение за задачите, които изпълняват.
   Член 5
   Принципи и методи
   1.   В работата си научният съвет е самостоятелен и независим.
   2.   Когато е уместно, научният съвет се допитва до научната, техническата и академичната общност.
   3.   Действията на научния съвет са насочени изключително към постигане на научните, технологичните и академичните цели на специфичната програма „Идеи“. Той действа почтено и неподкупно и изпълнява ефективно своята работа, с възможно най-голяма степен на прозрачност.
   4.   Научният съвет е отговорен пред Комисията, поддържа постоянна тясна връзка с нея и създадената за целта изпълнителна структура и взема всички необходими мерки за това.
   5.   Информацията, получена при изпълнение на задачите, не се разгласява, ако по мнението на Комисията или на председателя на научния съвет тази информация е свързана с поверителни въпроси.
   6.   Комисията предоставя информация и помощ, необходими за дейността на научния съвет, които му позволяват да работи в условия на самостоятелност и независимост.
   7.   Научният съвет редовно докладва на Комисията и предоставя нужната информация и помощ, необходими за изготвянето на задължителните доклади на Комисията (т.е. годишен доклад, годишен доклад за дейността).
   Член 6
   Дейност
   1.   Научният съвет избира сред своите членове председател и заместник-председатели, които в съответствие с неговия процедурен правилник го представляват и напътстват и му помагат в организацията на неговата дейност, включително и в изготвянето на дневния ред и документите за заседанията.
   2.   Председателят и заместник-председателите на научния съвет съответно също могат да заемат длъжността председател и заместник-председател на Европейския научноизследователски съвет.
   3.   Научният съвет приема своя процедурен правилник, който включва подробни разпоредби за избора, упоменат в параграф 1, както и кодекс за поведение, разглеждащ възможните конфликти на интереси.
   4.   Научният съвет се среща в пленарни заседания толкова често, колкото налага неговата работа.
   5.   Председателят на научния съвет може да реши да проведе срещи с ограничен достъп.
   Член 7
   Генерален секретар на ЕНС
   1.   Научният съвет избира самостоятелно генерален секретар, чиито действия са подчинени на научния съвет. Наред с останалото, генералният секретар ще помага на научния съвет при осигуряване на резултатност в отношенията му с Комисията и със създадената за целта изпълнителна структура.
   2.   Задачите на генералния секретар се определят от научния съвет. Тези задачи включват проследяване на ефективното прилагане на стратегията и установените принципи, приети от научния съвет, от създадената за целта изпълнителна структура.
   3.   Специфичната програма „Идеи“ гарантира съдействие за назначаването и дейностите на генералния секретар.
   4.   Мандатът на генералния секретар не надвишава период от 30 месеца с еднократна възможност за подновяване.
   Член 8
   Разходи за срещи
   1.   Комисията възстановява пътни разходи и, когато е уместно, командировъчни за членовете на научния съвет, необходими за изпълнение на неговите дейности, в съответствие с правилника на Комисията за възнаграждение на външни експерти. При предварително одобрение от Комисията разходите за път и командировъчни, свързани с други срещи, нужни за изпълнението на дейността на научния съвет, могат също да бъдат поемани от Комисията; това важи за срещи между членове на научния съвет и външни експерти и заинтересовани лица.
   2.   Разходи за срещи се възстановяват на основата на годишното заявление на научния съвет, без да се засяга отговорността на Комисията.
   ГЛАВА 3
   Член 9
   Създадена за целта изпълнителна структура
   Създадената за целта изпълнителна структура се установява като външна структура; до създаването и началото на работа на външната структура нейните изпълнителни функции се осъществяват от създадена за целта служба на Комисията.
   ГЛАВА 4
   ОБЩИ РАЗПОРЕДБИ
   Член 10
   Влизане в сила
   Настоящото решение влиза в сила в деня на приемането му.

      Съставено в Брюксел на 2 февруари 2007 година.

            За Комисията

         Janez POTOČNIK

            Член на Комисията

      (1)  OВ L 412, 30.12.2006 г., стр.1.

      (2)  OВ L 400, 30.12.2006 г.

      (3)  OВ L 317, 3.12.2001 г., стр. 1. Решение, последно изменено с Решение 2006/548/ЕО, Евратом (ОВ L 215, 5.8.2006 г., стр. 38).

      (4)  OВ L 8, 12.1.2001 г., стр. 1.

      (5)  OВ L 11, 16.1.2003 г., стр. 1.

      ПРИЛОЖЕНИЕ І
      Фактори и критерии за определяне на членовете на научния съвет
      Съставът на научния съвет трябва нагледно да свидетелства, че Съветът може да упражнява научно ръководство по един компетентен и напълно независим начин, съчетавайки мъдрост и опит с прозорливост и въображение. Доверието в научния съвет ще се изгради върху равновесието на качествата между мъжете и жените, които влизат в неговия състав, и те заедно следва да отразяват в пълна степен научноизследователската общност в Европа. Членовете на научния съвет следва поотделно да се ползват с безспорна репутация на ръководители на научни изследвания, да са известни със своята независимост и ангажираност спрямо научноизследователската дейност. В общия случай те трябва да са настоящи или доскорошни практикуващи учени, както и такива, които са осъществявали научно ръководство на европейско или световно ниво. Следва да се подходи с внимание и към млади ръководители от следващото поколение.
      Членовете трябва да отразяват широкия дисциплинарен обхват на научноизследователската дейност, т.е. да са представители на точните науки и техниката, както и на социалните и хуманитарните науки. Те обаче не следва да се разглеждат като представителни за определена дисциплина или конкретна научноизследователска област и не следва да възприемат себе си като такива; те следва да притежават далновидност, която като цяло отразява разбиране на значимите новости в изследователската дейност, включително между- и мултидисциплинарната научноизследователска дейност, и на нуждите от научни изследвания на европейско равнище.
      Заедно с доказаната си репутация на учени и изследователи, членовете трябва като цяло да внесат по-широк опит, натрупан не само в Европа, а също и в други части на света, където научните изследвания са на висота. Това може да включва опит в области като подкрепа и насърчаване на основни изследвания, организация и управление на научното изследване и пренасяне на знания в университети, академии и промишленост, разбиране на националните и международните научноизследователски дейности, съответните схеми на финансиране на научноизследователската работа и по-широкия политически контекст, в който се намира Европейският изследователски съвет.
      Съставът следва да отразява различните съставни части на изследователската общност и разнообразието от научни институции, които провеждат научни изследвания; той трябва да включва например хора с опит в университети, научноизследователски институти, академии, финансиращи органи, в научните изследвания в бизнеса и промишлеността. Следва да бъдат включени хора с опит в повече от една държава, а някои трябва да бъдат привлечени от научноизследователската общност извън Европа.

      ПРИЛОЖЕНИЕ ІІ
      Списък на 22-ма учредителни членове на научния съвет

                  Dr. Claudio BORDIGNON, San Raffaele Scientific Institute, Milan

                  Prof. Manuel CASTELLS, Open University of Catalonia

                  Prof. Paul J. CRUTZEN, Max Planck Institute for Chemistry, Mainz

                  Prof. Mathias DEWATRIPONT, Université Libre de Bruxelles

                  Dr. Daniel ESTEVE, CEA Saclay

                  Prof. Pavel EXNER, Doppler Institute, Prague

                  Prof. Hans-Joachim FREUND, Fritz-Haber-Institute, Berlin

                  Prof. Wendy HALL, University of Southampton

                  Prof. Carl-Henrik HELDIN, Ludwig Institute for Cancer Research

                  Prof. Fotis C. KAFATOS, Imperial College London

                  Prof. Michal KLEIBER, Polish Academy of Sciences

                  Prof. Norbert KROO, Hungarian Academy of Sciences

                  Prof. Maria Teresa V.T. LAGO, University of Porto

                  Dr. Oscar MARIN PARRA, Instituto de Neurociencias de Alicante

                  Prof. Lord MAY, University of Oxford

                  Prof. Helga NOWOTNY, Wissenschaftszentrum, Wien

                  Prof. Christiane NÜSSLEIN-VOLHARD, Max-Planck-Institute for Developmental Biology, Tübingen

                  Prof. Leena PELTONEN-PALOTIE, University of Helsinki & National Public Health Institute

                  Prof. Alain PEYRAUBE, CNRS, Paris

                  Dr. Jens R. ROSTRUP-NIELSEN, Haldor Topsoe A/S

                  Prof. Salvatore SETTIS, Scuola Normale Superiore, Pisa

                  Prof. Rolf M. ZINKERNAGEL, University of Zurich


title: Решение (ЕС) 2017/189 на Съвета от 16 януари 2017 година относно позицията, която трябва да се заеме от името на Европейския съюз в рамките на Подкомитета по санитарните и фитосанитарните въпроси, Подкомитета по търговия и устойчиво развитие, Митническия подкомитет и Подкомитета по географските означения, създадени по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с приемането на процедурните правилници на посочените подкомитети

text:
               3.2.2017

               BG

               Официален вестник на Европейския съюз

               L 29/40

         РЕШЕНИЕ (ЕС) 2017/189 НА СЪВЕТА
   от 16 януари 2017 година
   относно позицията, която трябва да се заеме от името на Европейския съюз в рамките на Подкомитета по санитарните и фитосанитарните въпроси, Подкомитета по търговия и устойчиво развитие, Митническия подкомитет и Подкомитета по географските означения, създадени по силата на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, във връзка с приемането на процедурните правилници на посочените подкомитети
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) (1), се предвижда временното прилагане на части от Споразумението.

               (2)

               В член 4 от Решение 2014/668/ЕС на Съвета (2) се определят разпоредбите на Споразумението, които да се прилагат временно. В тях се включват разпоредбите относно създаването и работата на Подкомитета по санитарните и фитосанитарните въпроси („Подкомитет по СФСВ“), Подкомитета по търговия и устойчиво развитие („Подкомитет по ТУР“), Митническия подкомитет и Подкомитета по географските означения („Подкомитет по ГО“).

               (3)

               В член 74 от Споразумението се предвижда, че Подкомитетът по СФСВ трябва да приеме своите работни процедури на първото си заседание.

               (4)

               В член 300 от Споразумението се предвижда, че Подкомитетът по ТУР трябва да приеме свой процедурен правилник.

               (5)

               В член 83 от Споразумението се предвижда, че Митническият подкомитет трябва да приеме свой процедурен правилник.

               (6)

               В член 211 от Споразумението се предвижда, че Подкомитетът по ГО трябва да приеме свой процедурен правилник,

               (7)

               Уместно е да се установят позициите, които трябва да се заемат от името на Съюза в рамките на Подкомитета по СФСВ, Подкомитета по ТУР, Митническия подкомитет и Подкомитета по ГО по отношение на приемането на процедурните правилници на посочените подкомитети,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза в рамките на Подкомитета по ТУР, създаден съгласно член 74 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), се основава на приложения към настоящото решение проект на решение на Подкомитета по ТУР.
   2.   Представителите на Съюза в Подкомитета по ТУР могат да одобрят незначителни технически промени в проекта на решението, без да е необходимо допълнително решение на Съвета.
   Член 2
   1.   Позицията, която трябва да се заеме от името на Съюза в рамките на Подкомитета по ТУР, създаден съгласно член 300 от Споразумението се основава на приложения към настоящото решение проект на решение на Подкомитета по ТУР.
   2.   Представителите на Съюза в Подкомитета по ТУР могат да одобрят незначителни технически промени в проекта на решението, без да е необходимо допълнително решение на Съвета.
   Член 3
   1.   Позицията, която трябва да се заеме от името на Съюза в рамките на Митническия подкомитет, създаден съгласно член 83 от Споразумението се основава на приложения към настоящото решение проект на решение на Митническия подкомитет.
   2.   Представителите на Съюза в Митническия подкомитет могат да одобрят незначителни технически промени в проекта на решението, без да е необходимо допълнително решение на Съвета.
   Член 4
   1.   Позицията, която трябва да се заеме от името на Съюза в рамките на Подкомитета по ГО, създаден съгласно член 211 от Споразумението се основава на приложения към настоящото решение проект на решение на Подкомитета по ГО.
   2.   Представителите на Съюза в Подкомитета по ГО могат да одобрят незначителни технически промени в проектите на решения, без да е необходимо допълнително решение на Съвета.
   Член 5
   Настоящото решение влиза в сила в деня на приемането му.

      Съставено в Брюксел на 16 януари 2017 година

            За Съвета

            Председател

         F. MOGHERINI

      (1)  ОВ L 161, 29.5.2014 г., стр. 3.

      (2)  Решение 2014/668/ЕС на Съвета от 23 юни 2014 г. за подписване, от името на Европейския съюз, и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, по отношение на дял III (с изключение на разпоредбите относно третирането на граждани на трети държави, които са законно наети като работници на територията на другата страна) и дялове IV, V, VI и VII от него, както и на свързаните приложения и протоколи (ОВ L 278, 20.9.2014 г., стр. 1).

      ПРОЕКТ НА
      РЕШЕНИЕ № НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — УКРАЙНА
      от …
      за приемане на неговия процедурен правилник
      ПОДКОМИТЕТЪТ ПО САНИТАРНИТЕ И ФИТОСАНИТАРНИТЕ ВЪПРОСИ ЕС — УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 74 от него,
      като има предвид, че:

                  (1)

                  В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително глава 4 (Санитарни и фитосанитарни мерки) от дял IV (Търговия и свързани с търговията въпроси), се прилагат временно, считано от 1 януари 2016 г.

                  (2)

                  В член 74 от Споразумението се предвижда, че Подкомитетът по санитарните и фитосанитарните въпроси („Подкомитет по СФСВ“) трябва да разглежда всички въпроси, свързани с прилагането на дял IV, глава 4 от Споразумението.

                  (3)

                  В член 74, параграф 5 от Споразумението се предвижда, че Подкомитетът по СФСВ трябва да приеме свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      Приема се изложеният в приложението към насоящото решение процедурен правилник на Подкомитета по СФСВ.
      Член 2
      Настоящото решение влиза в сила в деня на приемането му.

         Съставено в

               За Подкомитета по санитарните и фитосанитарните въпроси ЕС — УКРАЙНА

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ
         ПРОЦЕДУРЕН ПРАВИЛНИК НА ПОДКОМИТЕТА ПО САНИТАРНИТЕ И ФИТОСАНИТАРНИТЕ ВЪПРОСИ ЕС — УКРАЙНА
         Член 1
         Общи разпоредби
         1.   Подкомитетът по санитарните и фитосанитарните въпроси („Подкомитет по СФСВ“), създаден съгласно член 74, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), оказва съдействие на Комитета за асоцииране в състав „Търговия“, посочен в член 465, параграф 4 от Споразумението, при изпълнението на неговите задължения.
         2.   Подкомитетът по СФСВ изпълнява задачите по член 74, параграф 2 от Споразумението с оглед на постигането на целите, определени в член 59 от Споразумението.
         3.   Подкомитетът по СФСВ се състои от представители на компетентните органи на страните, отговарящи за санитарните и фитосанитарните въпроси.
         4.   В съответствие с член 2 функциите на председател се изпълняват от представител на Европейската комисия или на Украйна, отговарящ за санитарните и фитосанитарните въпроси.
         5.   За целите на настоящия процедурен правилник се прилага определението за „страни“, предвидено в член 482 от Споразумението.
         Член 2
         Председателство
         Председателството на Подкомитета по СФСВ се сменя на ротационен принцип между страните на всеки 12 месеца. Първият период от 12 месеца започва от датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Подкомитетът по СФСВ провежда заседание в срок от три месеца от влизането в сила на Споразумението, а след това — по искане на някоя от страните или най-малко веднъж годишно.
         2.   Всяко заседание на Подкомитета по СФСВ се свиква от председателя на договорени от страните дата и място. Уведомлението за свикване на заседанието се изпраща от председателя не по-късно от 28 календарни дни преди началото на заседанието, освен ако страните се споразумеят за друго.
         3.   Винаги когато това е възможно, редовното заседание на Подкомитета по СФСВ се свиква своевременно преди редовното заседание на Комитета за асоцииране в състав „Търговия“.
         4.   Заседанията на Подкомитета по СФСВ могат да бъдат провеждани с помощта на всякакви договорени технически средства, като например видео- или аудиоконферентна връзка.
         5.   Подкомитетът по СФСВ може да разглежда всякакви въпроси извън заседанията посредством кореспонденция между членовете си.
         Член 4
         Делегации
         Преди всяко заседание всяка страна уведомява другата чрез секретариата на Подкомитета по СФСВ, предвиден в член 5, за предвидения състав на участващите в заседанието делегации на двете страни.
         Член 5
         Секретариат
         Длъжностно лице на Европейската комисия и длъжностно лице на Украйна изпълняват съвместно функциите на секретари на Подкомитета по СФСВ и съвместно изпълняват секретарските задачи в дух на взаимно доверие и сътрудничество.
         Член 6
         Кореспонденция
         1.   Кореспонденцията, предназначена за Подкомитета по СФСВ, се адресира до секретаря на една от страните, който на свой ред уведомява другия секретар.
         2.   Секретариатът осигурява препращането на адресираната до Подкомитета по СФСВ кореспонденция до председателя, а когато е целесъобразно — и разпращането ѝ в съответствие с член 7.
         3.   Кореспонденцията от председателя се изпраща до страните от секретариата на този подкомитет от името на председателя. Тази кореспонденция се разпраща, когато е целесъобразно, в съответствие с член 7.
         Член 7
         Документи
         1.   Документите се разпращат чрез секретарите на Подкомитета по СФСВ.
         2.   Всяка страна предава документите си на своя секретар. Посоченият секретар предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Украйна и до секретарите на Комитета за асоцииране в състав „Търговия“.
         4.   Секретарят на Украйна разпраща документите до съответните представители на Украйна и систематично изпраща копие от тази кореспонденция до секретаря на Съюза и до секретарите на Комитета за асоцииране в състав „Търговия“.
         5.   Секретарите на Подкомитета по СФСВ служат като лица за контакт за обмена на информация, предвиден в член 67 от Споразумението.
         Член 8
         Поверителност
         Освен ако страните решат друго, заседанията на Подкомитета по СФСВ не са публични.
         Когато едната страна представи на Подкомитета по СФСВ информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Подкомитета по СФСВ изготвя предварителен дневен ред за всяко заседание, както и проект на оперативни заключения в съответствие с предвиденото в член 10. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, не по-късно от 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с член 7 не по-късно от 15 календарни дни преди началото на заседанието.
         3.   Дневният ред се приема от Подкомитета по СФСВ в началото на всяко заседание. Точки, които не са включени в предварителния дневен ред, могат да бъдат добавени към дневния ред със съгласието на страните.
         4.   Ако другата страна е дала съгласието си за това, в конкретни случаи председателят може да кани представители на други органи на страните или независими експерти да присъстват на заседанията на Подкомитета по СФСВ, за да предоставят информация по определени теми. Страните гарантират, че тези наблюдатели спазват изискванията за поверителност.
         5.   След като се консултира със страните, председателят може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Двамата секретари съвместно изготвят проект на протокола от всяко заседание.
         2.   По правило за всяка точка от дневния ред в протокола се посочват:

                     а)

                     участниците в заседанието, придружаващите ги длъжностни лица и всички присъствали на заседанието наблюдатели;

                     б)

                     документите, представени на Подкомитета по СФСВ;

                     в)

                     изявленията, чието вписване е било поискано от Подкомитета по СФСВ; и

                     г)

                     оперативните заключения от заседанието, както е посочено в параграф 4.

               3.   Проектът на протокола се представя на Подкомитета по СФСВ за одобрение. Той се одобрява в срок от 28 календарни дни след всяко заседание на Подкомитета по СФСВ. Изпраща се копие от одобрения протокол на всеки от адресатите, посочени в член 7.
         4.   Секретарят от председателстващата страна изготвя проект на оперативни заключения от всяко заседание, който се разпраща до страните заедно с дневния ред, обикновено не по-късно от 15 календарни дни преди началото на заседанието. Проектът на оперативните заключения се актуализира в хода на заседанието, така че в края на заседанието, освен ако е договорено друго, Подкомитетът по СФСВ приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по СФСВ се прави преглед на изпълнението им. За тази цел Подкомитетът по СФСВ приема образец, който дава възможност за проследяване на изпълнението на всяка точка, изискваща действие, съобразно с конкретен срок.
         Член 11
         Решения и препоръки
         1.   Подкомитетът по СФСВ приема решения, становища, препоръки, доклади и съвместни действия, както е предвидено в член 74 от Споразумението. Тези решения, становища, препоръки, доклади и съвместни действия се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
         2.   Всички решения, становища, препоръки и доклади се подписват от председателя и се заверяват от двамата секретари. Без да се засяга параграф 3, председателят подписва тези документи по време на заседанието, на което се приемат съответните решения, становища, препоръки или доклади.
         3.   Ако страните се споразумеят за това, Подкомитетът по СФСВ може да приема решения, препоръки, становища или доклади чрез писмена процедура след приключване на съответните вътрешни процедури. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок най-малко от 21 календарни дни, в който трябва да се съобщи за евентуални резерви или изменения. След консултация със страните председателят може да съкрати определените в настоящия параграф срокове, за да бъдат отчетени специални обстоятелства. След като текстът бъде одобрен, решението, становището, препоръката или докладът се подписва от председателя и се заверява от двамата секретари.
         4.   Актовете на Подкомитета по СФСВ се озаглавяват „Решение“, „Становище“, „Препоръка“ или „Доклад“. Всяко решение влиза в сила в деня на приемането му, освен ако в решението е предвидено друго.
         5.   Решенията, становищата, препоръките и докладите се разпращат до двете страни.
         6.   Секретариатът на Комитета за асоцииране в състав „Търговия“ се уведомява за всички решения, становища, препоръки, доклади или други договорени действия на Подкомитета по СФСВ.
         7.   Всяка от страните може да реши дали да публикува решенията, становищата и препоръките на Подкомитета по СФСВ в съответното нейно официално издание.
         Член 12
         Доклади
         Подкомитетът по СФСВ представя на Комитета за асоцииране в състав „Търговия“ доклад за своята дейност и дейността на създадените от подкомитета технически работни групи или специални групи. Докладът се представя 25 дни преди редовното годишно заседание на Комитета за асоцииране в състав „Търговия“.
         Член 13
         Езиков режим
         1.   Работните езици на Подкомитета по СФСВ са английски и украински език.
         2.   Освен ако е решено друго, разискванията в рамките на Подкомитета по СФСВ се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Подкомитета по СФСВ — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документите се поемат от страната, която е домакин на заседанието.
         3.   Разходите по осигуряване на устен превод на заседанията, както и на писмен превод на документи на или от английски и украински език в съответствие с член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Технически работни групи и специални групи
         1.   С решение в съответствие с член 74, параграф 3 от Споразумението Подкомитетът по СФСВ може по целесъобразност да създава или закрива технически работни групи или специални работни групи, включително научни групи.
         2.   Членството в специалните работни групи не е непременно ограничено до представители на страните. Страните гарантират, че членовете на всяка група, създадена от Подкомитета по СФСВ, спазват всички необходими изисквания за поверителност.
         3.   Освен ако е решено друго, създадените от Подкомитета по СФСВ групи работят под ръководството на този подкомитет и му докладват.
         4.   При необходимост заседанията на работните групи могат да се провеждат присъствено или чрез видео- или аудиоконферентна връзка.
         5.   На секретариата на Подкомитета по СФСВ се изпраща копие от цялата съответна кореспонденция и на всички документи и съобщения, отнасящи се до дейностите на работните групи.
         6.   Работните групи разполагат с правомощието да отправят писмени препоръки до Подкомитета по СФСВ. Препоръките се приемат с консенсус и се изпращат на председателя, който ги разпраща в съответствие с предвиденото в член 7.
         7.   Настоящият процедурен правилник се прилага mutatis mutandis за всяка техническа работна група или специална работна група, създадена от Подкомитета по СФСВ, освен ако в настоящия член е предвидено друго. Позоваванията на Комитета за асоцииране в състав „Търговия“ се разбират като позовавания на Подкомитета по СФСВ.
         Член 16
         Изменение
         Настоящият процедурен правилник може да бъде изменян с решение на Подкомитета по СФСВ в съответствие с член 74, параграф 5 от Споразумението.

            (1)  ОВ L 161, 29.5.2014 г., стр. 3.

      ПРОЕКТ НА
      РЕШЕНИЕ № НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — УКРАЙНА
      от …
      за приемане на неговия процедурен правилник
      ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 300 от него,
      като има предвид, че:

                  (1)

                  В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително глава 13 (Търговия и устойчиво развитие) от дял IV (Търговия и свързани с търговията въпроси), се прилагат временно, считано от 1 януари 2016 г.

                  (2)

                  В член 300 от Споразумението се предвижда, че Подкомитетът по търговия и устойчиво развитие („Подкомитетът по ТУР“) трябва да следи за прилагането на дял IV, глава 13 от Споразумението.

                  (3)

                  В член 300, параграф 1 от Споразумението се предвижда, че Подкомитетът по ТУР следва да приеме свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      Приема се изложеният в приложението към настоящото решение процедурен правилник на Подкомитета по търговия и устойчиво развитие.
      Член 2
      Настоящото решение влиза в сила в деня на приемането му.

         Съставено в

               За Подкомитета по търговия и устойчиво развитие ЕС — УКРАЙНА

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ
         ПРОЦЕДУРЕН ПРАВИЛНИК НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — УКРАЙНА
         Член 1
         Общи разпоредби
         1.   Подкомитетът по търговия и устойчиво развитие („Подкомитет по ТУР“), създаден съгласно член 300 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), оказва съдействие на Комитета за асоцииране в състав „Търговия“, както е посочено в член 465, параграф 4 от Споразумението, при изпълнението на неговите задължения.
         2.   Подкомитетът по ТУР изпълнява функциите, изложени в глава 13 (Търговия и устойчиво развитие) от дял IV (Търговия и свързани с търговията въпроси) от Споразумението.
         3.   Подкомитетът по ТУР се състои от представители на администрацията на всяка страна, отговарящи за свързаните с търговията и устойчивото развитие въпроси.
         4.   Функциите на председател на Подкомитета по ТУР се изпълняват от представител на Европейската комисия или на Украйна, който отговаря за свързаните с търговията и устойчивото развитие въпроси.
         5.   За целите на настоящия процедурен правилник се прилага определението за „страни“, предвидено в член 482 от Споразумението.
         Член 2
         Специални разпоредби
         1.   Членове 2—14 от Процедурния правилник на Комитета за асоцииране ЕС — Украйна се прилагат mutatis mutandis, освен ако в настоящия процедурен правилник е предвидено друго.
         2.   Позоваванията на Съвета за асоцииране се считат за позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се считат за позовавания на Подкомитета по ТУР.
         Член 3
         Заседания
         Подкомитетът по ТУР провежда заседания при необходимост. Страните се стремят да заседават веднъж годишно.
         Член 4
         Изменение
         Настоящият процедурен правилник може да бъде изменян с решение на Подкомитета по ТУР ЕС — Украйна в съответствие с член 300, параграф 1 от Споразумението.

            (1)  ОВ L 161, 29.5.2014 г., стр. 3.

      ПРОЕКТ НА
      РЕШЕНИЕ № НА МИТНИЧЕСКИЯ ПОДКОМИТЕТ ЕС — УКРАЙНА
      от …
      за приемане на неговия процедурен правилник
      МИТНИЧЕСКИЯT ПОДКОМИТЕТ ЕС — УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 83 от него,
      като има предвид, че:

                  (1)

                  В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително глава 5 (Митници и улесняване на търговията) от дял IV (Търговия и свързани с търговията въпроси), се прилагат временно, считано от 1 януари 2016 г.

                  (2)

                  В член 83 от Споразумението се предвижда, че Митническият подкомитет извършва контрол върху прилагането и управлението на разпоредбите от дял IV, глава 5 от Споразумението.

                  (3)

                  В член 83, буква д) от Споразумението се предвижда, че Митническият подкомитет трябва да приеме свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      Приема се изложеният в приложението към настоящото решение процедурен правилник на Митническия подкомитет.
      Член 2
      Настоящото решение влиза в сила в деня на приемането му.

         Съставено в

               За Митническия подкомитет ЕС — Украйна

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ
         ПРОЦЕДУРЕН ПРАВИЛНИК НА МИТНИЧЕСКИЯ ПОДКОМИТЕТ ЕС — УКРАЙНА
         Член 1
         Общи разпоредби
         1.   Митническият подкомитет, създаден съгласно член 83 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), изпълнява задълженията си в съответствие с предвиденото в посочения член.
         2.   Митническият подкомитет се състои от представители на Европейската комисия и на Украйна, отговарящи за митниците и свързаните с митниците въпроси.
         3.   В съответствие с член 2 функциите на председател се изпълняват от представител на Европейската комисия или на Украйна, който отговаря за митниците и свързаните с митниците въпроси.
         4.   За целите на настоящия процедурен правилник се прилага определението за „страни“, предвидено в член 482 от Споразумението.
         Член 2
         Председателство
         Председателството на Митническия подкомитет се сменя на ротационен принцип между страните на всеки 12 месеца. Първият период от 12 месеца започва от датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Митническият подкомитет заседава веднъж годишно или по искане на някоя от страните.
         2.   Всяко заседание на Митническия подкомитет се свиква от председателя на договорени от страните дата и място. Уведомлението за свикване на заседанието се изпраща от председателя на Митническия подкомитет не по-късно от 28 календарни дни преди началото на заседанието, освен ако страните се споразумеят за друго.
         3.   Заседанията на Митническия подкомитет могат да бъдат провеждани с помощта на всякакви договорени технически средства, като например видео- или аудиоконферентна връзка.
         4.   Митническият подкомитет може да разглежда всякакви въпроси извън заседанията посредством кореспонденция между членовете си.
         Член 4
         Делегации
         Преди всяко заседание всяка страна уведомява другата чрез секретариата на Митническия подкомитет, предвиден в член 5, параграф 1, за предвидения състав на своята делегация.
         Член 5
         Секретариат
         Длъжностно лице на Европейската комисия и длъжностно лице на Украйна, които отговарят за митниците и свързаните с митниците въпроси, изпълняват съвместно функциите на секретари на Митническия подкомитет и съвместно изпълняват секретарските задачи в дух на взаимно доверие и сътрудничество.
         Член 6
         Кореспонденция
         1.   Кореспонденцията, предназначена за Митническия подкомитет, се адресира до секретаря на една от страните, който на свой ред уведомява другия секретар.
         2.   Секретариатът осигурява препращането на адресираната до Митническия подкомитет кореспонденция до председателя, а когато е целесъобразно — и разпращането ѝ,в съответствие с член 7.
         3.   Кореспонденцията от председателя се изпраща до страните от секретариата на този подкомитет от името на председателя. Тази кореспонденция се разпраща, когато е целесъобразно, в съответствие с член 7.
         Член 7
         Документи
         1.   Документите се разпращат чрез секретарите на Митническия подкомитет.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Украйна. Секретарят на Съюза изпраща копие от окончателните документи до секретарите на Комитета за асоцииране в състав „Търговия“.
         4.   Секретарят на Украйна разпраща документите до съответните представители на Украйна и систематично изпраща копие от тази кореспонденция до секретаря на Съюза. Секретарят на Украйна изпраща копие от окончателните документи до секретарите на Комитета за асоцииране в състав „Търговия“.
         Член 8
         Поверителност
         Освен ако страните решат друго, заседанията на Митническия подкомитет не са публични.
         Когато едната страна представи на Митническия подкомитет информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Митническия подкомитет изготвя предварителен дневен ред за всяко заседание. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, не по-късно от 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с член 7 не по-късно от 15 календарни дни преди началото на заседанието.
         3.   Дневният ред се приема от Митническия подкомитет в началото на всяко заседание. Точки, които не са включени в предварителния дневен ред, могат да бъдат добавени към дневния ред със съгласието на страните.
         4.   Ако другата страна е дала съгласието си за това, в конкретни случаи председателят може да кани представители на други органи на страните или независими експерти да присъстват на заседанията на Митническия подкомитет като наблюдатели, за да предоставят информация по определени теми. Страните гарантират, че тези наблюдатели спазват изискванията за поверителност.
         5.   След като се консултира със страните, председателят може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Секретарят от председателстващата страна изготвя проект на протокола, включително на оперативните заключения, от всяко заседание.
         2.   Проектът на протокола, включително на оперативните заключения, се представя на Митническия подкомитет за одобрение. Той се одобрява в срок от 28 календарни дни след всяко заседание на Митническия подкомитет. Изпраща се копие от одобрения протокол на всеки от адресатите, посочени в член 7.
         Член 11
         Решения и препоръки
         1.   Митническият подкомитет приема практически механизми, мерки, решения и препоръки, както е предвидено в член 83 от Споразумението. Те се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
         2.   Всяко решение или препоръка се подписва от представител на всяка страна. Без да се засяга параграф 3, представителите подписват тези документи по време на заседанието, на което се приема съответното решение или препоръка.
         3.   Ако страните се споразумеят за това, Митническият подкомитет може да взема решения или да отправя препоръки чрез писмена процедура след приключване на съответните вътрешни процедури. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок най-малко от 21 календарни дни, в който трябва да се съобщи за евентуални резерви или изменения. След консултация със страните председателят може да съкрати определените в настоящия параграф срокове, за да бъдат отчетени специални обстоятелства. След като текстът бъде одобрен, решението или препоръката се подписва от представител на всяка страна.
         4.   Актовете на Митническия подкомитет се озаглавяват „Решение“ или „Препоръка“. Всяко решение влиза в сила в деня на приемането му, освен ако в решението е предвидено друго.
         5.   Решенията и препоръките на Митническия подкомитет се заверяват от двамата секретари.
         6.   Решенията и препоръките се разпращат до двете страни.
         7.   Секретариатът на Комитета за асоцииране в състав „Търговия“ се уведомява за всички решения, становища, препоръки, доклади или други договорени действия на Митническия подкомитет.
         8.   Всяка от страните може да реши дали да публикува решенията и препоръките на Митническия подкомитет в съответното нейно официално издание.
         Член 12
         Доклади
         Митническият подкомитет докладва на Комитета за асоцииране в състав „Търговия“ на всяко редовно годишно заседание на Комитета за асоцииране в състав „Търговия“.
         Член 13
         Езиков режим
         1.   Работните езици на Митническия подкомитет са английски и украински език.
         2.   Освен ако е решено друго, разискванията в рамките на Митническия подкомитет се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Митническия подкомитет — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документите се поемат от страната, която е домакин на заседанието.
         3.   Разходите по осигуряване на устен превод на заседанията, както и на писмен превод на документи на или от английски и украински език в съответствие с член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Изменение
         Настоящият процедурен правилник може да бъде изменян с решение на Митническия подкомитет в съответствие с член 83, буква д) от Споразумението.

            (1)  ОВ L 161, 29.5.2014 г., стр. 3.

      ПРОЕКТ НА
      РЕШЕНИЕ № НА ПОДКОМИТЕТА ПО ГЕОГРАФСКИТЕ ОЗНАЧЕНИЯ ЕС — УКРАЙНА
      от …
      за приемане на неговия процедурен правилник
      ПОДКОМИТЕТЪТ ПО ГЕОГРАФСКИТЕ ОЗНАЧЕНИЯ ЕС — УКРАЙНА,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 211 от него,
      като има предвид, че:

                  (1)

                  В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително подраздел 3 (Географски означения) от раздел 2 от глава 9 (Интелектуална собственост) от дял IV (Търговия и свързани с търговията въпроси), се прилагат временно, считано от 1 януари 2016 г.

                  (2)

                  В член 211 от Споразумението се предвижда, че Подкомитетът по географските означения („Подкомитет по ГО“) трябва да следи развитието на Споразумението в областта на географските означения и служи като форум за сътрудничество и диалог в областта на географските означения.

                  (3)

                  В член 211, параграф 2 от Споразумението се предвижда, че Подкомитетът по ГО следва да приеме свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      Приема се изложеният в приложението към настоящото решение процедурен правилник на Подкомитета по ГО.
      Член 2
      Настоящото решение влиза в сила в деня на приемането му.

         Съставено в

               За Подкомитета по географските означения ЕС — Украйна

               Председател

         (1)  ОВ L 161, 29.5.2014 г., стр. 3.

         ПРИЛОЖЕНИЕ
         ПРОЦЕДУРЕН ПРАВИЛНИК НА ПОДКОМИТЕТА ПО ГЕОГРАФСКИТЕ ОЗНАЧЕНИЯ ЕС — УКРАЙНА
         Член 1
         Общи разпоредби
         1.   Подкомитетът по географските означения („Подкомитет по ГО“), създаден съгласно член 211 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), оказва съдействие на Комитета за асоцииране в състав „Търговия“, както е посочено в член 465, параграф 4 от Споразумението, при изпълнението на неговите функции.
         2.   Подкомитетът по ГО изпълнява функциите си, определени в член 211 от Споразумението.
         3.   Подкомитетът по ГО се състои от длъжностни лица на Европейската комисия и на Украйна, които са компетентни в областта на географските означения.
         4.   Всяка от страните назначава ръководител на делегация, който служи за лице за контакт по всички въпроси, отнасящи се до подкомитета.
         5.   Ръководителите на делегации изпълняват функциите на председател в съответствие с член 2.
         6.   Всеки ръководител на делегация може да делегира всички или някои от функциите си на номиниран заместник, в който случай всяко по-нататъшно позоваване на ръководителя на делегацията се отнася и за номинирания заместник.
         7.   За целите на настоящия процедурен правилник се прилага определението за „страни“, предвидено в член 482 от Споразумението.
         Член 2
         Председателство
         Председателството на Подкомитета по ГО се сменя на ротационен принцип между страните на всеки 12 месеца. Първият период от 12 месеца започва от датата на първото заседание на Съвета за асоцииране и приключва на 31 декември същата година.
         Член 3
         Заседания
         1.   Освен ако страните се споразумеят за друго, Подкомитетът по ГО заседава последователно в Съюза и в Украйна, по искане на която и да е от страните, не по-късно от 90 дни след подаване на искането.
         2.   Всяко заседание на Подкомитета по ГО се свиква от председателя на договорени от страните дата и място. Уведомлението за свикване на заседанието се изпраща от председателя не по-късно от 28 календарни дни преди началото на заседанието, освен ако страните се споразумеят за друго.
         3.   Винаги когато това е възможно, редовното заседание на Подкомитета по ГО се свиква своевременно преди редовното заседание на Комитета за асоцииране в състав „Търговия“.
         4.   По изключение заседанията на Подкомитета по ГО могат да бъдат провеждани с помощта на всякакви договорени между страните технически средства, включително видеоконферентна връзка.
         Член 4
         Делегации
         Преди всяко заседание всяка страна уведомява другата чрез секретариата на Подкомитета по ГО, предвиден в член 5, за предвидения състав на своята делегация.
         Член 5
         Секретариат
         Представител на Европейската комисия и представител на Украйна, назначени от съответните ръководители на делегации, изпълняват съвместно функциите на секретари на Подкомитета по ГО и съвместно изпълняват секретарските задачи в дух на взаимно доверие и сътрудничество.
         Член 6
         Кореспонденция
         1.   Кореспонденцията, предназначена за Подкомитета по ГО, се адресира до секретаря на една от страните, който на свой ред уведомява другия секретар.
         2.   Секретариатът осигурява препращането на адресираната до Подкомитета по ГО кореспонденция до председателя, а когато е целесъобразно — и разпращането ѝ,, в съответствие с член 7.
         3.   Кореспонденцията от председателя се изпраща до страните от секретариата на този подкомитет от името на председателя. Тази кореспонденция се разпраща, когато е целесъобразно, в съответствие с член 7.
         Член 7
         Документи
         1.   Документите се разпращат чрез секретарите на Подкомитета по ГО.
         2.   Всяка страна предава документите си на своя секретар. Секретарят предава тези документи на секретаря на другата страна.
         3.   Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Украйна и до секретарите на Комитета за асоцииране в състав „Търговия“.
         4.   Секретарят на Украйна разпраща документите до съответните представители на Украйна и систематично изпраща копие от тази кореспонденция до секретаря на Съюза и до секретарите на Комитета за асоцииране в състав „Търговия“.
         Член 8
         Поверителност
         Освен ако страните решат друго, заседанията на Подкомитета по ГО не са публични.
         Когато едната страна представи на Подкомитета по ГО информация, обозначена като поверителна, другата страна третира тази информация като поверителна.
         Член 9
         Дневен ред на заседанията
         1.   Въз основа на направените от страните предложения секретариатът на Подкомитета по ГО изготвя предварителен дневен ред за всяко заседание, както и проект на оперативни заключения в съответствие с предвиденото в член 10. Предварителният дневен ред включва точките, за чието включване в дневния ред в секретариата на Подкомитета по ГО е постъпило искане от някоя от страните, подкрепено със съответните документи, не по-късно от 21 календарни дни преди датата на заседанието.
         2.   Предварителният дневен ред, заедно със съответните документи, се разпраща в съответствие с член 7 не по-късно от 15 календарни дни преди началото на заседанието.
         3.   Дневният ред се приема от председателя и от другия ръководител на делегация в началото на всяко заседание. Точки, които не са включени в предварителния дневен ред, могат да бъдат добавени към дневния ред със съгласието на страните.
         4.   Ако другата страна е дала съгласието си за това, в конкретни случаи председателят може да кани представители на други органи на страните или независими експерти да присъстват на заседанията на Подкомитета по ГО като наблюдатели, за да предоставят информация по определени теми. Страните гарантират, че тези наблюдатели спазват изискванията за поверителност.
         5.   След като се консултира със страните, председателят може да съкрати определените в параграфи 1 и 2 срокове, за да бъдат отчетени специални обстоятелства.
         Член 10
         Протокол и оперативни заключения
         1.   Двамата секретари съвместно изготвят проект на протокола от всяко заседание.
         2.   По правило за всяка точка от дневния ред в протокола се посочват:

                     а)

                     участниците в заседанието, придружаващите ги длъжностни лица и всички присъствали на заседанието наблюдатели;

                     б)

                     документите, представени на Подкомитета по ГО;

                     в)

                     изявленията, чието вписване е било поискано от Подкомитета по ГО; и

                     г)

                     при необходимост — оперативните заключения от заседанието, както е посочено в параграф 4.

               3.   Проектът на протокола се представя на Подкомитета по ГО за одобрение. Той се одобрява в срок от 28 календарни дни след всяко заседание на Подкомитета по ГО. Изпраща се копие от одобрения протокол на всеки от адресатите, посочени в член 7.
         4.   Секретарят на Подкомитета по ГО от председателстващата страна изготвя проект на оперативни заключения от всяко заседание, който се разпраща до страните заедно с дневния ред, обикновено не по-късно от 15 календарни дни преди началото на заседанието. Проектът наоперативни заключения се актуализира в хода на заседанието, така че в края на заседанието, освен ако е договорено друго, Подкомитетът по ГО приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по ГО се прави преглед на изпълнението им. За тази цел Подкомитетът по ГО приема образец, който дава възможност за проследяване на изпълнението на всяка точка, изискваща действие, съобразно с конкретен срок.
         Член 11
         Решения
         1.   Подкомитетът по ГО разполага с правомощието да приема решения в случаите, предвидени в член 211, параграф 3 от Споразумението. Тези решения се приемат с консенсус от страните след приключване на съответните вътрешни процедури за тяхното приемане. Те са задължителни за страните, които предприемат необходимите мерки за изпълнението им.
         2.   Всяко решение се подписва от представител на всяка страна. Без да се засяга параграф 3, представителите подписват тези документи по време на заседанието, на което се приема съответното решение.
         3.   Ако страните се споразумеят за това, Подкомитетът по ГО може да приема решения чрез писмена процедура след приключване на съответните вътрешни процедури. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие с член 7, като се указва срок най-малко от 21 календарни дни, в който трябва да се съобщи за евентуални резерви или изменения. След консултация със страните председателят може да намали определените в настоящия параграф срокове, за да бъдат отчетени специални обстоятелства. След като текстът бъде одобрен, решението се подписва от представител на всяка страна.
         4.   Актовете на Подкомитета по ГО се озаглавяват „Решение“. Всяко решение влиза в сила в деня на приемането му, освен ако в решението е предвидено друго.
         5.   Решенията на Подкомитета по ГО се заверяват от двамата секретари.
         6.   Решенията се разпращат до двете страни.
         7.   Секретариатът на Комитета за асоцииране в състав „Търговия“ се уведомява за всички решения, доклади или други договорени действия на Подкомитета по ГО.
         8.   Всяка от страните може да реши дали да публикува решенията на Подкомитета по ГО в съответното ѝ официално издание.
         Член 12
         Доклади
         1.   Подкомитетът по ГО представя на Комитета за асоцииране в състав „Търговия“ доклад за своята дейност на всяко редовно заседание на последния.
         2.   Докладите се приемат с консенсус от страните и се озаглавяват „Доклад“. Докладите се разпращат до двете страни.
         3.   Процедурата за приемане на решения, установена в член 11, параграфи 2 и 3, се прилага mutatis mutandis за докладите.
         Член 13
         Езиков режим
         1.   Работните езици на Подкомитета по ГО са английски и украински език.
         2.   Освен ако е решено друго, разискванията в рамките на Подкомитета по ГО се основават на документация, изготвена на тези езици.
         Член 14
         Разходи
         1.   Всяка страна поема всички разходи, които е направила в резултат на участието си в заседанията на Подкомитета по ГО — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документите се поемат от страната, която е домакин на заседанието.
         3.   Разходите по осигуряване на устен превод на заседанията, както и на писмен превод на документи на или от английски и украински език в съответствие с член 13, параграф 1, се поемат от страната, която е домакин на заседанието.
         Разходите за устен и писмен превод на или от други езици се поемат непосредствено от страната, заявила съответния превод.
         Член 15
         Изменение
         Настоящият процедурен правилник може да бъде изменян с решение на Подкомитета по ГО в съответствие с член 211, параграф 2 от Споразумението.

            (1)  ОВ L 161, 29.5.2014 г., стр. 3.


title: Решение 2010/677/ОВППС на Съвета от 8 ноември 2010 година за отмяна на Обща позиция 98/409/ОВППС относно Сиера Леоне

text:
               10.11.2010

               BG

               Официален вестник на Европейския съюз

               L 292/39

         РЕШЕНИЕ 2010/677/ОВППС НА СЪВЕТА
   от 8 ноември 2010 година
   за отмяна на Обща позиция 98/409/ОВППС относно Сиера Леоне
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 29 юни 1998 г. Съветът прие Обща позиция 98/409/ОВППС относно Сиера Леоне (1) за изпълнение на мерките, наложени с Резолюция 1171(1998) на Съвета за сигурност на ООН.

               (2)

               На 28 януари 2008 г. Съветът прие Обща позиция 2008/81/ОВППС за изменение на Обща позиция 98/409/ОВППС относно Сиера Леоне (2) за изпълнение на мерките, наложени с Резолюция 1793(2007) на Съвета за сигурност на ООН, която предвижда освобождаване от мерките, наложени с параграф 5 от Резолюция 1171(1998) на Съвета за сигурност на ООН.

               (3)

               На 29 септември 2010 г. Съветът за сигурност на ООН прие Резолюция 1940(2010) за отмяна на Резолюция 1171(1998) на Съвета за сигурност на ООН.

               (4)

               Следователно Обща позиция 98/409/ОВППС следва да бъде отменена,

         ПРИЕ НАСТОЯЩОТО РЕШЕНИЕ:
   Член 1
   Обща позиция 98/409/ОВППС се отменя.
   Член 2
   Настоящото решение влиза в сила в деня на приемането му.

      Съставено в Брюксел на 8 ноември 2010 година.

            За Съвета

            Председател

         M. WATHELET

      (1)  ОВ L 187, 1.7.1998 г., стр. 1.

      (2)  ОВ L 24, 29.1.2008 г., стр. 54.